section_heading: O klubu
paragraph_text: Nakon osnivačke skupštine, prikupljeni su svi potrebni dokumenti, te je predan zahtjev Uredu državne uprave za prijem Udruge u Registar udruga Republike Hrvatske. Rješenje o upisu udruge doneseno je 7. rujna 2009. Tim činom nogometni klub “Gundinci” je postao pravna osoba. Potvrda/odlua o posjedovanju igrališta dobivena je od načelnika Općine 15. siječnja 2010. godine. U Županijski nogometni savez, klub je primljen 30. ožujka 2010. odlukom Izvršnog odbora saveza. Prvi predsjednik postaje Josip Markotić. Registriranjem igrača, koji će nastupati za klub, ispunjeni su uvjeti za primanje u HNS. Službeno je klub postao član HNS-a 31. svibnja 2010. god. objavom u službenom oglasniku HNS-a. Tada su počele pripreme za natjecanje u 3. ŽNL istok. Počela se obilikovati ekipa, te održavati treninzi na nogometnom igralištu “Jelas”. U to vrijeme još uvijek se nailazilo na otpor nogometnog kluba “Sloga”, te nije bilo pristupa klupskim prostorijama. Sve prijateljske utakmice u to vrijeme odigravane su na gostujućem terenu. Za prvog trenera imenovan je Pavo Pušeljić. Tijekom mjeseca srpnja nastupali su na nekoliko turnira, na kojima su postigli zavidne rezultate u konkurenciji klubova koji nastupaju u višim rangovima natjecanja. 14. kolovoza 2010. g. preuzeli su na korištenje nogometno igralište “Jelas” i klupske prostorije, dan prije održavanja Kup utakmice u kojoj su bili domaćini, odnosno, skoro godinu dana nakon osnivačke skupštine. Prvu službenu utakmicu klub je odigrao u Čajkovcima 8. kolovoza 2010. u Kup natjecanju, te u istoj ostvario i prvu službenu pobjedu.